**GUVERNUL ROMÂNIEI**

****

**HOTĂRÂRE**

 **privind aprobarea indicatorilor tehnico-economici ai obiectivului de investiţii**

**„Reabilitarea și electrificarea liniei CF 816 Palas - Port A, consolidare tunel km 224+670-225+160, pentru a asigura al doilea acces feroviar în Port Constanța” lucrare de utilitate publică de interes național**

În temeiul art. 108 din Constituţia României, republicată și al art. 42 alin. (1) lit. a) din Legea nr. 500/2002 privind finanţele publice, cu modificările şi completările ulterioare,

**Guvernul României** adoptă prezenta hotărâre:

 **Art. 1 -** Se aprobă indicatorii tehnico-economici ai obiectivului de investiţii *„Reabilitarea și electrificarea liniei CF 816 Palas - Port A, consolidare tunel km 224+670-225+160, pentru a asigura al doilea acces feroviar în Port Constanța” lucrare de utilitate publică de interes național*,prevăzuţi în anexa care face parte integrantă din prezenta hotărâre.

 **Art. 2 -** Finanțarea obiectivului de investiții, prevăzut la articolul 1, se realizează din fonduri de la bugetul de stat, prin bugetul Ministerului Transporturilor și Infrastructurii, precum și din alte surse legal constituite în limita sumelor aprobate anual cu această destinație, conform programelor de investiții publice aprobate potrivit legii.

**Art. 3 -** Ministerul Transporturilor și Infrastructurii, prin Compania Naţională de Căi Ferate „CFR”– SA, răspunde de modul de utilizare a sumelor prevăzute în anexă, în conformitate cu prevederile legale în vigoare.

**PRIM-MINISTRU**

**ION-MARCEL CIOLACU**